CELEX: 32011D0378
Language: bg
Date: 2011-06-27 00:00:00
Title: 2011/378/ЕС: Решение за изпълнение на Комисията от 27 юни 2011 година за изменение на част А на приложение XI към Директива 2003/85/ЕО на Съвета по отношение на списъка с национални лаборатории, оправомощени да работят с жив вирус на шап (нотифицирано под номер C(2011) 4385)  Текст от значение за ЕИП

28.6.2011   
            
            
               BG
            
            
               Официален вестник на Европейския съюз
            
            
               L 168/16
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 27 юни 2011 година
   за изменение на част А на приложение XI към Директива 2003/85/ЕО на Съвета по отношение на списъка с национални лаборатории, оправомощени да работят с жив вирус на шап
   (нотифицирано под номер C(2011) 4385)
   (текст от значение за ЕИП)
   (2011/378/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2003/85/ЕО на Съвета от 29 септември 2003 г. относно мерки на Общността за борба с болестта шап и за отмяна на Директива 85/511/ЕИО и решения 89/531/ЕИО и 91/665/ЕИО, и за изменение на Директива 92/46/ЕИО (1), и по-специално член 67, параграф 2 от нея,
   като има предвид, че:
   
               (1)
            
            
               С Директива 2003/85/ЕО се определят минималните мерки за борба, които да се прилагат в случай на възникване на огнище на болестта шап, и някои превантивни мерки, насочени към повишаване на познанията и готовността на компетентните органи и на фермерите за посрещане на тази болест.
            
         
               (2)
            
            
               Сред тези превантивни мерки е включено и задължение за държавите-членки да гарантират, че работата с живия вирус на шап с цел научни изследвания и диагностика се провежда единствено в одобрените лаборатории, изброени в част А на приложение ХI към Директива 2003/85/ЕО.
            
         
               (3)
            
            
               Испания официално информира Комисията, че Centro de Investigación en Sanidad Animal (CISA), Valdeolmos, Madrid, отговаря на изискванията, установени с член 65 от Директива 2003/85/ЕО. Испания поиска CISA да бъде добавен в списъка на националните лаборатории, оправомощени да работят с жив вирус на шап, фигуриращ в част А на приложение ХI към посочената директива.
            
         
               (4)
            
            
               Във връзка с това е необходимо в списъка с националните лаборатории, фигуриращ в част А на приложение ХI към Директива 2003/85/ЕО, да бъде заменено вписването, отнасящо се до Испания.
            
         
               (5)
            
            
               С оглед на гореизложеното част А на приложение XI към Директива 2003/85/ЕО следва да бъде съответно изменена.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   В част А на приложение ХI към Директива 2003/85/ЕО вписването, отнасящо се до Испания, се заменя със следното:
   
      
                  „ES
               
               
                  Испания
               
               
                  
                              —
                           
                           
                              Laboratorio Central de Sanidad Animal, Algete, Madrid
                           
                        
                              —
                           
                           
                              Centro de Investigación en Sanidad Animal (CISA), Valdeolmos, Madrid
                           
                        
               
                  Испания“
               
            
   Член 2
   Адресати на настоящото решение са държавите-членки.
   
      Съставено в Брюксел на 27 юни 2011 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 306, 22.11.2003 г., стр. 1.